উপাচার্যের পদত্যাগের দাবিতে অনড় পড়ুয়ারা, বুধেও চলছে বিক্ষোভ

কলকাতা: বুধবারও রবীন্দ্রভারতীতে (Rabindra Bharati University) অশান্তি অব্যহত। অস্থায়ী উপাচার্য শুভ্রকমল মুখোপাধ্যায়ের পদত্যাগ চেয়ে ক্যাম্পাসের গেট আটকে বিক্ষোভ দেখাল পড়ুয়ারা (Student Protest Rabindra Bharati University)। পরিস্থিতি নিয়ন্ত্রণের জন্য গিরিশ পার্ক থানার পুলিশ মোতায়েন আছে। কলকাতা হাইকোর্টের (Calcutta High Court) নির্দেশে পুলিশ নিরাপত্তা দেবে অস্থায়ী উপাচার্যকে। বিচারপতি জয় সেনগুপ্তর নির্দেশ প্রয়োজনে এসকর্ট করে তাঁকে নিয়ে যাওয়ার হবে।

দুদিন ধরে ক্যাম্পাসে তুমুল উত্তেজনা চলছে। রবীন্দ্রভারতী বিশ্ববিদ্যালয়ের (Rabindra Bharati University) অন্তর্বর্তী উপাচার্য শুভ্রকমল মুখোপাধ্যায়কে সরানোর দাবিতে মঙ্গলবার সকাল থেকে ফের বিক্ষোভ শুরু হল বিশ্ববিদ্যালয়ের জোড়াসাঁকো ক্যাম্পাসে। শুভ্রকমলকে সরিয়ে স্থায়ী উপাচার্য নিয়োগের দাবিতে মঙ্গলবারের পর বুধবারও বিক্ষোভ দেখান তৃণমূল ছাত্র পরিষদের সদস্যেরা। আদালতের নির্দেশের পরও শান্ত হয়নি বিশ্ববিদ্যালয়। বুধবারও সেখানে বিক্ষোভ চলছে। উপাচার্যের ঘরে তালা মেরে দেওয়া হয়। পড়ুয়াদের অভিযোগ, অস্থায়ী উপাচার্যের তুঘলকি আচরণের জেরে বিশ্ববিদ্যালয়ের পড়াশোনার পরিবেশ নষ্ট হচ্ছে। কারও কথা শোনা হচ্ছে না। ছাত্রছাত্রীদের সঙ্গে দুর্ব্যবহার করা হচ্ছে। অধ্যাপক-অধ্যাপিকা থেকে বিশ্ববিদ্যালয়ের কর্মীদের সঙ্গেও দুর্ব্যবহার করা হচ্ছে বলে অভিযোগ।তাই অবিলম্বে তাঁকে সরিয়ে স্থায়ী উপাচার্য নিয়োগ করতে হবে।

আরও পড়ুন: যাদবপুর বিশ্ববিদ্যালয় নিয়ে RSS-এর মুখপত্রে সমালোচনা

বুধাবার সকাল থেকে ক্যাম্পাসের বাইরে বিক্ষোভ, স্লোগানিং চলছে। পড়ুয়াদের পাশপাশি অশিক্ষককর্মীরাও বিক্ষোভে সামিল হন। কোনও অশান্তি যাতে না হয়,তারজন্য প্রচুর সংখ্যায় পুলিশ মোতায়েন আছে। বিক্ষোভকারীদের দাবি, তাঁরা শান্তিপূর্ণ আন্দোলন করছেন। এদিনও অস্থায়ী উপাচার্য শুভ্রকমল মুখোপাধ্যায়ের পদত্যাগের দাবিতে স্লোগানিং চলছে। কলকাতা হাইকোর্টের নির্দেশ, অস্থায়ী উপাচার্য এবং রেজিস্টার বিশ্ববিদ্যালয়ে ঢুকতে পারেন। গিরিশ পার্ক থানার ওসি এই বিষয়ে যাবতীয় প্রয়োজনীয় পদক্ষেপ নেবে।

অন্য খবর দেখুন